open-index/open-wikipedia-markdown huggingface dataset:
சீட்டாட்டம்

right|thumb|200px|சீட்டுகள்
right|thumb|200px|சீட்டாட்டம்
**சீட்டாட்டம்** வழமையான சீட்டுகளையோ தனிப்பட்ட சீட்டுக்களையோ கொண்டு விளையாடப்படும் ஆட்டம் ஆகும். பலவிதமான சீட்டாட்டங்கள் விளையாடப்படுகின்றன. வழமையான சீட்டுக்கட்டுகளைக் கொண்டு விளையாடப்படும் ஆட்டங்களுக்கு சீர்தரப்படுத்தப்பட்ட விதிமுறைகள் உள்ளன. இருப்பினும் பலவகை சீட்டாட்டங்கள் இனம், பண்பாடு, நாடு/ நிலப்பகுதி, குழுக்கள் என்பதைப் பொறுத்து வெவ்வேறான விதிமுறைகளுடன் விளையாடப்படுகின்றன.

தவிர சீட்டாட்டம் என வகைபடுத்தப்படாத பல ஆட்டங்களில் சீட்டுக்கள் பயன்படுத்தப்படுவதும் உண்டு. அதேபோல சீட்டாட்டமாக கருதப்படும் சில ஆட்டங்களில் அட்டையும் பயன்படுத்தப்படுகிறது. முதன்மையான வரையறையாக சீட்டாட்டத்தில் ஆடுபவர்கள் சீட்டுக்களைப் பயன்படுத்துவதே ஆகும்; அட்டைகள் பெரும்பாலும் ஆட்டப்புள்ளிகளை குறித்துக்கொள்ளவும் சீட்டைப் பரிமாறவும் பயனாகின்றன. மாறாக  சீட்டுக்கள் பயன்படுத்தப்படும் அட்டை ஆட்டங்களில் பொதுவாக அட்டையில் ஆடுபவரின் இடத்தைக் கொண்டு ஆடப்படுகின்றன; சீட்டுக்கள் இரண்டாம் நிலை பயன்பாட்டிற்கே பயனாகின்றன.
## சில பரவலான சீட்டாட்டங்கள்
* ரம்மி
* 304 சீட்டு ஆட்டம்
* பிரிட்ஜ்
* கழுதை ஆட்டம்
* மங்காத்தா அல்லது மூணு சீட்டு
* *போக்கர்
* 28
* சாலிடைர்
* பிரீசெல்

## மேற்கோள்கள்


## வெளி இணைப்புகள்

* International Playing Card Society
* Rules for historic card games
* Collection of rules to many card games
அங்கவடி

**அங்கவடி** (*stirrup*) என்பது குதிரையில் சவாரி செய்யும் போது பாதங்களை உள்ளிட்டுக் கொள்ளவுதவும் உலோகப் பொருளாகும். பொதுவாக குதிரை அல்லது பிற சவாரி மிருகங்களின் மீது அங்கவாடிகள் இரட்டையாகப் பயன்படுத்தப்படுகிறது. இதன் மூலம் குதிரைச் சேணத்தில் உறுதியாக அமரவும், குதிரையை வேகமாகச் செலுத்தவும் உதவுகிறது. அக்காலத்தில் அங்கவடி பயன்படுத்தப்பட்ட பிறகே போக்குவரத்து, போர்முறை மற்றும் தகவல் தொடர்பு முதலியவைகள் அதிகம் வளர்ந்தன.

## மேற்கோள்கள்

பகுப்பு:கருவிகள்
பகுப்பு:பண்டைப் போர் ஆயுதங்கள்
விளையாட்டுச் சீட்டுக்கட்டு

**விளையாட்டுச் சீட்டுக்கட்டு ** (*playing cards*) என்பது ரம்மி மங்காத்தா விளையாட்டு போன்ற பல சீட்டாட்டங்களில்  பயன்படுத்தப்படும் 54 சீட்டுக்களைக் கொண்ட  கட்டைக் குறிக்கும்.

இந்தக் கட்டில்   52 அடிப்படைச் சீட்டுக்கள் உள்ளன. இந்தச் சீட்டுகள் நான்கு *தொகுப்பு*களாக, ஆங்கிலத்தில் ஸ்வீட் (suit) உள்ளன. ஒரு தொகுப்பில் உள்ளவை ஒரே நிறத்திலும் ஒரே சின்னத்திலும் இருக்கும். ஒவ்வொரு சீட்டும் ஒரு தொகுப்பிலும் ஒரு எண் (மதிப்பு அல்லது வரிசை எண்) கொண்டும் இருக்கும்.  சீட்டுக்கட்டில் நான்கு தொகுப்புகள் உள்ளன. ஒவ்வொரு தொகுப்பிலும் 13 சீட்டுக்கள் உள்ளன.  இவற்றைத்தவிர இரண்டு ஜோக்கர் எனப்படும் கோமாளி சீட்டுகளும் உண்டு. ஜோக்கர்கள் எந்த தொகுப்பிலும் இல்லை;மற்றும் மதிப்பு அல்லது வரிசை எண் கிடையாது.

## தொகுப்புகள்
* ஆங்கிலத்தில்: இசுபேட் - Spade (♠), ஆர்ட் - Heart (♥), டயமண்ட் - Diamond (♦), கிளப் - Club (♣).
* தமிழில்: இசுகோப்பன் (♠), ஆடித்தன் (♥), ஊவித்தன் (♦), கலாவரை (♣).

பல்வேறு நாடுகளில் இந்தச் சின்னங்கள் மாறுபட்டிருக்கலாம். மத்திய ஐரோப்பாவில் இவற்றிற்கான சின்னங்களாக  **அக்கார்ன்**, **இலை**, **இதயம்**, மற்றும் **மணிகள்** பயன்படுத்தப்படுகின்றன. இத்தாலியிலும் இலத்தீன அமெரிக்காவிலும் இத்தொகுப்புகள் **கிளப்கள்**, **இசுவர்டுகள்**, **கப்புகள்**, மற்றும் **காயின்கள்** எனப்படுகின்றன.

### மதிப்புகள்
2, 3, 4, 5, 6, 7, 8, 9, 10, ஜாக் அல்லது மந்திரி (J), அரசி (Q), அரசர் (K), ஏஸ் (A). பல ஆட்டங்களில் ஏசிற்கு உயர்ந்த மதிப்பு உள்ளது; சிலவற்றில் குறைந்த மதிப்பு உள்ளது.

மந்திரிகள், அரசிகள், மற்றும் அரசர்கள் தங்கள் படங்களுடன் காணப்படுவதால்  **முகச் சீட்டுகள்** என்று அழைக்கப்படுகின்றன. இதயங்களின் அரசர், கிங் ஆப் ஆர்ட்ஸ்,  சில சீட்டுக்கட்டுகளில் தமது தலைக்கு மேல் கத்தியுடன் காணப்படுவதால்  'தற்கொலை அரசர்' என அழைக்கப்படுகிறார்.  மற்ற சீட்டுக்களுக்கும் விளிப்பெயர்கள் உள்ளன: 
'2' சீட்டுகள்  **டியூசஸ்** எனவும் குறிப்பிடப்படுகின்றன;
'3' சீட்டுக்கள்  **டிரேயசு**;
ஏசுகள்  **புல்லட்ஸ்**;
அரசர்கள்  **கௌபாய்கள்**;
டையமண்டு அரசர்  **கோடாரியுடனான மனிதன்**.
ஒற்றைக்கண் மந்திரிகள் இதயத்தொகுப்பு மற்றும் இசுபேடு தொகுப்பு மந்திரிகளாகும்.

பல ஆட்டங்களில் ஜோக்கர்கள் இல்லாமல் 52 சீட்டுக்களுடன் விளையாடுவர். சில ஆட்டங்களில் சில சீட்டுக்கள் நீக்கப்பட்டு 40, 36, 32 சீட்டுக்களுடனும் (காட்டாக துருப்புசீட்டாட்டம்) ஆடுவர்.

**டாரட் சீட்டுகள்** 78 சீட்டுக்கள் கொண்டவை. பொதுவாக இவை குறி சொல்வதற்கே பயன்படுத்தப்பட்டாலும் சில ஐரோப்பிய நாடுகளில் சீட்டாட்டத்திற்கும் பயன்படுத்துகின்றனர்.

பகுப்பு:ஆட்டங்கள்
பகுப்பு:சீனக் கண்டுபிடிப்புக்கள்

## மேற்கோள்கள்
பளிங்கு

**பளிங்கு** (*Marble*) என்பது பலபடிகமாக்கப்பட்ட கார்பனேட்டு கனிமங்களை (பெரும்பாலும் கால்சைட்டு அல்லது டோலோமைட்டு ) உள்ளடக்கிய  உருமாறிய பாறை ஆகும்.

புவியியலாளர்கள் உருமாறிய சுண்ணக்கற்களைக் குறிக்க "பளிங்கு" என்ற சொல்லைப் பயன்படுத்துகின்றனர். ஆனால், கற்கலைஞர்கள் உருமாறாத சுண்ணக்கற்களையும் பளிங்கு என்று அழைக்கின்றனர்.

பளிங்கு பொதுவாக சிற்ப வேலைக்கும் கட்டடப் பொருளாகவும் பயன்படுகிறது.

## பயன்பாடுகள்
### சிற்ப வேலை

வெள்ளை பளிங்குகள் மரபார்ந்த காலங்களிலிருந்து சிற்பங்கள் உருவாக்கத்தில் பயன்படுகிறது. அதன் மென்மைத் தன்மை, தொடர்புடைய திசையொருமை மற்றும் ஓரினத்தன்மை ஆகிய பண்புகளின் காரணமாக சிற்பங்கள் உருவாக்க ஏற்ற பொருளாக கருதப்படுகிறது.

## இதனையும் காண்க
*கராரா பளிங்குக் கற்பலகைகள்

## மேற்கோள்கள்

பகுப்பு:படிகங்கள்
பகுப்பு:பாறையியல்
பகுப்பு:சிற்பக்கலைப் பொருட்கள்
பகுப்பு:பாறை வகைகள்
மோகன் பாகவத்

**மோகன் மதுகர் பாகவத்** (*Mohan Madhukar Bhagawat*, பிறப்பு: 1950) ராஷ்டிரிய சுயம்சேவாக் சங்கத்திற்கு 2009 முதல் தலைவர் பதவி வகிக்கிறார். மருத்துவரான இவர் பிற்காலத்தில் ஆர்.எஸ்.எஸ். இயக்கத்தில் முழுநேர தொண்டராக சேர்ந்தவர்.

## இளமைக்காலம்
மோகன்ராவ் மதுகர்ராவ் பாகவத் 1950ல் மகாராட்டிர மாநிலம், சந்தரபூர் என்னும் ஊரில் பிறந்தார். இவரின் தந்தை மதுகர் ராவ் பகவத், ராஷ்டிரிய சுயம்சேவாக் சங்கத்தின் சந்தரபூர் தலைவரும், குஜராத்தில் ஆர் எஸ் எஸ் பிரச்சாரகராக இருந்துள்ளார். மூன்று இளைய சகோதரர்களும், ஒரு தங்கையும் இவருக்கு உள்ளார்கள். லோக்மானிய திலக் வித்யாலையத்தில் பள்ளி படிப்பையும் ஜனதா கல்லூரியில் இளநிலை அறிவியல் பட்டமும் பெற்றவர். பஞ்சாப்ராவ் க்ரிஷி வித்யாபெத் கல்லூரியில் கால்நடை மருத்துவத்திலும். விலங்கு வளர்ப்புத் துறையிலும் பட்டம் பெற்றார். 1975ல் இந்திரா காந்தி பிரதமராக இருந்தபோது ஏற்பட்ட நெருக்கடி நிலையின் போது ராஷ்டிரிய சுயம்சேவாக் சங்கத்தின் முழு நேரத் தொண்டராக தன்னை இணைத்துக் கொண்டார்.

## பொது வாழ்வு
இந்திய நெருக்கடி நிலையில் பணியாற்றியப் பிறகு 1977ல் மகாராட்டிரம் மாநில அகோலா என்ற ஊரின் சங்க நிர்வாகியானார். மற்றும் நாக்பூர், விதர்பா  போன்ற ஊர்களின் சங் நிர்வாகியாகவும் பணியாற்றினார். 1991 முதல் 1999 வரை நாடு முழுவதுமுள்ள ராஷ்டிரிய சுயம்சேவாக் சங்கத்தின் இளைஞர் படையின் உடற்பயிற்சி பொறுப்பாளராகயிருந்தார். 2009-ல் ராஷ்டிரிய சுயம்சேவாக் சங்கத்தின் தலைவராக  இருந்த கே. எஸ். சுதர்சன் உடல் நலக்குறைவால் பதவி விலகிய போது, மோகன் பாகவத் தலைவராகத் தேர்ந்தெடுக்கப்பட்டார். இவர் திருமணம் செய்து கொள்ளவில்லை.

## கொள்கை
இவரால் இந்துத்துவ கொள்கைகள் நவீன காலத்திற்கேற்ப முன்னிறுத்தப்படுகிறது. வளமான மற்றும் பழைமையான  இந்திய பாரம்பரிய மதிப்பை காப்பத்தில் முனைப்புக்காட்டுகிறார். தீண்டாமை ஒழிப்பு மற்றும் சாதி இணைக்கத்தை வலியுறுத்துகிறார்.

## கருத்துகள்
பசுமாடுகளை வளர்ப்பது ‘குற்றவியல் மனநிலை’யை குறைக்கும் .

## சமய நல்லிணக்கதிற்கான உரையாடல்
இந்து-இசுலாமிய சமய நல்லிணக்கத்திற்கான ராஷ்டிரிய சுயம்சேவாக் சங்கத்தின் தலைவர் மோகன் பாகவத் 22 செப்டம்பர் 2022 அன்று அனைத்திந்திய இமாம்களின் அமைப்பின் தலைவரான **உமர் அகமது இலியாசி**யை புது தில்லியில் சந்தித்துப் பேசினார். அவ்வமயம் தலைமை இமாம் இல்யாசி, மோகன் பாகவத்தை *இராஷ்டிரப் பிதா* (நாட்டின் தந்தை) என வர்ணித்தார்.

## மேற்கோள்கள்


## வெளியிணைப்புகள்
* உத்யோகப்பூர்வ இணையதளம் 
* சங்கத்தின் தமிழ் இணையதளம் 

பகுப்பு:இந்திய அரசியல்வாதிகள்
பகுப்பு:1950 பிறப்புகள்
பகுப்பு:இந்துத்துவம்
பகுப்பு:வாழும் மக்கள்
பகுப்பு:மராத்தியர்கள்
பகுப்பு:ராஷ்டிரிய சுயம்சேவாக் சங்கம்
பகுப்பு:ராஷ்டிரிய சுயம்சேவாக் சங்கத்தின் தேசியத் தலைவர்கள்
பகுப்பு:ராஷ்டிரிய சுயம்சேவாக் சங்கத்தினர்
கலிஸ்டோ

**காலிஸ்டோ** (*Callisto*) என்பது வியாழனின் கலிலியத் துணைக்கோள்கள் நான்கில் ஒன்றாகும். இது கலிலியோ கலிலியினால் 1610ஆம் ஆண்டு சனவரி 7 ஆம் நாள் கண்டுபிடிக்கப்பட்டது. இது கிட்டத்தட்டப் புதனின் ஆரையைக் கொண்டது. இதன் வளிமண்டலம் கரியமில வாயுவை முக்கியமாகக் கொண்டது. இது பயனியர் 10, 11 மற்றும் ஏனைய செய்மதிகளாலும் ஆராயப்பட்டது. இது சூரியத்தொகுதியில் மூன்றாவது பெரிய துணைக்கோள் ஆகவும் வியாழனின் இரண்டாவது பெரிய துணைக்கோள் ஆகவும் உள்ளது.
thumb|left|கலிஸ்டோவும் வியாழனும்

## மேற்கோள்கள்

பகுப்பு:வியாழனின் நிலவுகள்
பகுப்பு:கலீலியின் நிலவுகள்
ஹாப்பி ஃபீட் (திரைப்படம்)

***ஹாப்பி ஃபீட் (Happy Feet)*** 2006 இல் வெளியான அமெரிக்க-ஆஸ்திரேலிய அசைவூட்டத் திரைப்படமாகும். ஜார்ஜ் மில்லர் ஆல் தயாரித்து இயக்கப்பட்டது. எலியா வுட், ரானர்ட் வில்லியம்ஸ், பிரிட்டனி மர்பி, ஹூக் ஜாக்மேன், நிகோல் கிட்மன், ஹூகோ வீவிங் ஆகியோர் குரல் கொடுத்துள்ளனர். 
சிறந்த அசைவூட்டத் திரைப்படத்திற்கான அகாதமி விருதினை வென்றது.

## விருதுகள்
### [[அகாதமி விருதுகள்]]
#### வென்றவை
* சிறந்த அசைவூட்ட திரைப்படத்திற்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2006 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:அமெரிக்க நண்பர்கள் பற்றிய திரைப்படங்கள்
பகுப்பு:அமெரிக்கத் திரைப்படங்கள்
ராட்டட்டூயி (திரைப்படம்)

***ராட்டட்டூயி (Ratatouille)*** 2007 இல் வெளியான அமெரிக்க அசைவூட்டத் திரைப்படமாகும். பிராடு லூவிஸ் ஆல் தயாரிக்கப்பட்டு பிராடு பர்ட் ஆல் இயக்கப்பட்டது. பாத்தான் ஆஸ்வால்து, லூ ரோமானோ, ஐயன் ஹோல்ம், ஜநீன் கரோபாலோ, பீட்டர் ஓ'டூல், பிரையன் டென்னேஹி, பீட்டர் சான், பிராடு கார்ரெட், வில் அர்நெட், ஜேம்ஸ் ரெமார் ஆகியோர் நடித்துள்ளனர். சிறந்த அசைவூட்டத் திரைப்படத்திற்கான அகாதமி விருதினை வென்றது.

இப்படத்தின் முதன்மைக் கதாப்பாத்திரம் ரெமி என்ற ஓர் எலி ஆகும். கௌஸ்டவ் என்ற சமையல் நிபுணரின் “யாரும் சமைக்கலாம்“ என்ற தத்துவத்தால் உந்தப்படும் இந்த எலி சமையல் முயற்சிகளை மேற்கொள்கிறது. இந்த நிகழ்வுத் தொடரில் ரெமி தனது குடும்பத்தினரை விட்டுப் பிரிய நேரிடுகிறது. ஃபிரான்சு வரும் ரெமியின் வாழ்வும் லிங்குயினி என்ற இளம் பையனின் வாழ்வும் ஒரு போக்கில் பயணிக்கின்றன. அவர்கள் சந்திக்கும் சோதனைகளும் சாதனைகளும் பற்றியது மீதக் கதை.

## விருதுகள்
### [[அகாதமி விருதுகள்]]
#### வென்றவை
* சிறந்த அசைவூட்ட திரைப்படத்திற்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* 
* The Art of Making Pixar's ''Ratatouille (rat•a•too•ee)''  Interviews with Harley Jessup, Sharon Calahan and Brad Bird accompany an article on the making of the film.
* Oscar-Nominee Ratatouille: When the Cascade Doesn't Quite Take Effect

பகுப்பு:ஆங்கிலத் திரைப்படங்கள்
பகுப்பு:2007 திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பிரவீன் தொகாடியா

**பிரவீண் தொகாடியா**(Praveen Togadia), விஷ்வ ஹிந்து பரிசத் அமைப்பின் தற்போதைய பொதுச் செயலாளராவார். 1957ல் குஜராத்தில் பிறந்த இவர் புற்றுநோய் அறுவை சிகிச்சை நிபுணராக பணிபுரிகிறார். அகமதாபாத்தில் பள்ளி படிப்பை முடித்து, மருத்துவம் படித்தார். இளமைக் காலத்திலேயே ராஷ்டிரிய சுயம்சேவாக் சங்கத்தில் ஈடுபாடுகொண்டிருந்தார். 1979ல் ராஷ்டிரிய சுயம்சேவாக் சங்கத்தின் பயிற்சி முகாம்களின் பயிற்சியாளராக பணியேற்றார்.

மதமாற்றத்திற்கு எதிராக பிரச்சாரம் செய்யும் இவர், இந்துத்துவ அமைப்பின் மூலம் வன்முறையைத் தூண்டுவதில்லை என்றும் சிறுபான்மையினருக்கு தான் எதிரானவரில்லை என்றும் கூறியுள்ளார். விஷ்வ ஹிந்து அமைப்பின் மூலம் சர்வதேச அளவில் இந்து சமயத்தவருக்காக குரல் கொடுப்பதாகக் கூறியுள்ளார்.

இவர் சமீபத்தில் ஹிந்துக்கள் வீட்டை முஸ்லீம்கள் வாங்க கூடாது என்று கூறியுள்ளார். குஜராத்தின் பாவ்நகரில் முஸ்லிம் தொழிலதிபர் ஒருவர் மெகானி சர்க்கிள் என்ற பகுதியில் ஹிந்து ஒருவருக்குச் சொந்தமான வீட்டை விலைக்கு வாங்கியதை தடை செய்ய வேண்டும் என்றும், அவர் வாங்கிய வீட்டிலிருந்து 48 மணி நேரத்திற்குள் காலி செய்ய வேண்டும் என்றும் தொகாடியா கெடு விதித்திருகின்றார். அத்துடன் இப்படி சொத்துகளை வலுக்கட்டாயமாக ஆக்கிரமித்துக் கொள்வதன் மூலம்தான் வேறு சமூகத்தினர் சொத்து வாங்குவதை தடுக்க முடியும் என்று கூறியிருக்கிறார். மேலும் அந்த வீட்டில் வசித்து வரும் முஸ்லிம்கள் வீட்டைக் காலி செய்ய 48 மணி நேர கெடுவையும் தொகாடியா விதித்துள்ளார். "ராஜிவ் காந்தி கொலையாளிகளே தூக்கிலிடப்படாத நிலையில் எந்த ஒரு வழக்கு வந்தாலும் சந்திப்போம்" என்றும் இவர் கூறியுள்ளார்.

## மேற்கோள்கள்

பகுப்பு:1957 பிறப்புகள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:ராஷ்டிரிய சுயம்சேவாக் சங்கம்
பகுப்பு:ராஷ்டிரிய சுயம்சேவாக் சங்கத்தினர்
டாய் ஸ்டோரி (திரைப்படம்)

***டாய் ஸ்டோரி*** (Toy Story) 1995 இல் வெளியான ஒர் அமெரிக்க அசைவூட்டத் திரைப்படமாகும். டிஸ்னி மற்றும் பிக்ஸர் குழுமத்தின் முதல் அசைவூட்டத் திரைப்படமாகும். இது நவம்பர் 30, 1995 அன்று வெளியிடப்பட்டது. ஜான் லஸ்சீட்டர் ஆல் இயக்கப்பட்டது.முதன் முதலாக கணினியை பயன்படுத்தி படம் அசைவூடப்பட்டது. முன்னர் கையால் வரைந்து பின்னர் படம் அசைவூட்டப்பட்டது. டாய் ஸ்டோரி திரைப்படத்திற்கு தொடர்ச்சியாக மேலும் இரண்டு டாய் ஸ்டோரி திரைப்படங்கள் இயக்கப்பட்டன. டாய் ஸ்டோரி 2 1999 இல் வெளியிடப்பட்டது. டாய் ஸ்டோரி 3 2010 இல் வெளியிடப்பட்டது. டாய் ஸ்டோரி 4 2019ம் ஆண்டு வெளியிட திட்டமிடபட்டுள்ளது.

## மேற்கோள்கள்

## வெளி இணைப்புகள்
* Official Pixar website 
* Official Disney website
* 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:1995 திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அமெரிக்கத் திரைப்படங்கள்
ஓரம் (அச்சுக்கலை)

thumb|ஓரங்குல இடைவெளியுள்ள ஓரங்கள்
அச்சுக்கலையில் **ஓரம்** (*Margin*) என்பது ஒரு பக்கத்தின் உள்ளடக்கத்தைச் சுற்றியுள்ள இடைவெளி ஆகும். உரையின் ஒரு வரி எங்கே தொடங்கும் என்பதையும் எங்கே முடிவடையும் என்பதையும் வரையறுப்பதற்கு ஓரங்கள் உதவி செய்கின்றன. சீர்படுத்திய உரையானது இடது, வலது ஓரங்கள் இரண்டிலும் தொட்டவாறு இருக்கும்.

மைக்ரோசாப்ட் வேர்டுவில் 2007ஆம் ஆண்டுப் பதிப்பிலிருந்து ஓரங்கள் இயல்பாகவே அனைத்துப் பக்கங்களிலும் ஓரங்குல இடைவெளியில் அமைந்துள்ளன. ஆனால், மைக்ரோசாப்ட் வேர்டு 2003 வரை மேல், கீழ் ஓரங்கள் ஓரங்குலமாகவும் இடது, வலது ஓரங்கள் 1.25 அங்குலங்களாகவும் இயல்பாக இருந்தன. ஓப்பன் ஆபிசு ரைட்டரில் அனைத்துப் பக்கங்களிலும் 0.79 அங்குல (இரண்டு சென்ரிமீற்றர்) அளவிலான ஓரங்கள் இருக்கும்.

## மேற்கோள்கள்

பகுப்பு:அச்சுக்கலை
என் தமிழ்மொழி மேல் உனக்கேனிந்தக் கொலைவெறிடா

**என் தமிழ்மொழி மேல் உனக்கேனிந்தக் கொலைவெறிடா** அல்லது **தமிழ்க் கொலைவெறி... யாழ். பதிப்பு** (*Tamil Kolaiveri*) என்பது வொய் திஸ் கொலவெறி டி பாடலை தழுவி யாழ்ப்பாணக் கலைஞரான  எஸ். ஜெறி ஸ்ராலின் அதே மெட்டில் பாடப்பட்ட கவர் பாடலாகும். இப்பாடல் 2012ஆம் ஆண்டு சனவரி முதலாம் திகதி யூடியூப் இணையத்தளத்தில் யாழ் மியூசிக் நிறுவனத்தால் வெளியிடப்பட்டது.

இந்தப் பாடலுக்கான வரிகளையும் எஸ். ஜெறி ஸ்ராலின் எழுதியுள்ளார். படப்பிடிப்பை வர்ணனும் தொகுப்பை அமலனும் மேற்கொண்டுள்ளார்கள். இப்பாடல் இணையத்தளத்தில் வெளியாகி 3 நாட்களுக்குள் யூடியூபில் மட்டும் 1 இலட்சத்து 24 பேருக்கு மேல் பார்த்தார்கள். திசம்பர் இருபத்தைந்தாந் திகதி வரை இப்பாடலை 393,915 பேர் பார்த்துள்ளனர். இதற்கு அடுத்ததாகக் காதல் மொழி என்ற பாடலையும் எஸ். ஜெறி ஸ்ராலின் பாடியுள்ளார்.

## வொய் திஸ் கொலவெறி டி

தமிங்கிலம் என்ற ஆங்கிலம் கலந்த நடையில் பாடப்பட்ட வொய் திஸ் கொலவெறி டி என்ற பாடலை விமர்சித்துள்ளதுடன் தமிழ் மொழியின் பெருமைகளையும் தமிழுக்குப் பெருமை சேர்த்தவர்களையும் இப்பாடலில் எஸ். ஜே. ஸ்ராலின் குறிப்பிட்டுள்ளார்.

## மேற்கோள்கள்

பகுப்பு:தமிழ்ப் பாடல்கள்
பகுப்பு:2012 தமிழ்ப் பாடல்கள்
மெர்டேக்கா சதுக்கம்

**விடுதலை சதுக்கம்** என்ற பொருள்படும் **மெர்டெக்கா சதுக்கம்** (மலாய்: *Dataran Merdeka*) மலேசியாவின் தலைநகர் கோலாலம்பூரில் அமைந்துள்ளது.  சுல்தான் அப்துல் சமத் கட்டிடத்தின் எதிரே அமைந்துள்ளது. ஆகத்து 31, 1957 அன்று விடுதலை பெற்ற நள்ளிரவு 12 மணிக்கு இங்குதான் ஐக்கிய இராச்சியத்தின் கொடி இறக்கப்பட்டு முதன்முதலாக மலேசியக் கொடி ஏற்றப்பட்டது. அந்த நாள்முதல் ஆண்டுதோறும் இங்கு *மெர்டெக்கா பேரணி* எனப்படும் தேசிய நாள் அணிவகுப்பு நடத்தப்படுகிறது. 
## வரலாறு

முன்னதாக *சிலாங்கூர் கிளப் படாங்* அல்லது சுருக்கமாக ***படாங்*** என்று அழைக்கப்பட்டது.  சிலாங்கூர் கிளப்பின் (தற்போது ரோயல் சிலாங்கூர் கிளப்) துடுப்பாட்ட மைதானமாக இருந்தது.  

இதற்கு முன்பாக கம்பீரமாக எழுந்து நிற்கும் சுல்தான் அப்துல் சமது கட்டிடம் பிரித்தானியர்களால் கட்டப்பட்ட குறிப்பிடத்தக்க கட்டிடங்களில் ஒன்றாகும். இந்திய மொகலாய கட்டிட வடிவமைப்பால் ஈர்க்கப்பட்ட ஏ. சி. நார்மன் வடிவமைத்த இந்தக் கட்டிடம் 1897ஆம் ஆண்டில் கட்டி முடிக்கப்பட்டது. சிலாங்கூர் மாநில தலைமைச் செயலகமும் பின்னர் உச்சநீதி மன்றமும் இயங்கிய இக்கட்டிடம் பல ஆண்டுகளாக பயன்படுத்தப்படாது இருந்தது. தற்போது பாரம்பரியம்,பண்பாடு மற்றும் கலைக்கான அமைச்சகம் இங்கு இயங்கி வருகிறது.   

விடுதலைச் சதுக்கத்தைச் சுற்றியள்ள மைதானத்திற்கு *தடரன் மெர்டெக்கா* என்று சனவரி 1, 1990இல் பெயரிடப்பட்டது.  

## அண்மையில்

விடுதலைச் சதுக்கத்தை சுற்றி வரலாற்றுச் சிறப்புமிக்க பல கட்டிடங்கள் உள்ளன. ஒரு பக்கத்தில் அரச சிலாங்கூர் மன்றத்தின் வளாகம் அமைந்துள்ளது. சுல்தான் அப்துல் சமாட் கட்டிடம், தேசிய வரலாற்று அருங்காட்சியகம் (முன்பு சார்ட்டர்டு வங்கி கட்டிடமாக இருந்தது), 1909-இல் கட்டப்பட்ட *நினைவக நூலகம்*, நூறாண்டுகளுக்கும் மேலான கோதிக் வடிவமைப்பில் கட்டப்பட்ட *புனித மேரி  ஆங்கிலேய தேவாலயம்*, கோலாலம்பூரின் முதல் தொடர்வண்டி நிலையம், 102 ஆண்டுகள் பழைமையான சுகாதாரத்துறை நீரூற்று மற்றும் தற்கால வடிவமைப்பில் அமைந்துள்ள *தயாபூமி வளாகம்* ஆகியவை இந்த சதுக்கத்தை அண்மித்துள்ள வரலாற்றுச் சிறப்புமிக்க கட்டிடங்களாகும். 

கறுப்பு பளிங்கினாலான அடித்தளம் தாங்கும் உலகிலேயே உயரமான  95 மீட்டர் கொடிக்கம்பம் இந்த சதுக்கத்தை அடையாளப்படுத்துகிறது. சதுக்கத்தின் தென்முனையில் இந்தக் கம்பம் அமைந்துள்ளது.

## மேற்கோள்கள்


## மேலும் பார்க்க
* மெர்டெக்கா சதுக்கம், ஜாகர்த்தா
* புத்ரஜெயா விடுதலை சதுக்கம்

## வெளி இணைப்புகள்

பகுப்பு:கோலாலம்பூர்
பகுப்பு:கோலாலம்பூர் சுற்றுலா இடங்கள்
வீ. க. தனபாலன்

**வீ. க. தனபாலன்** அல்லது **வீரசங்கிலி கண்ணையா தனபாலன்** (26 ஜனவரி 1954 - 11 நவம்பர் 2024) என்பவர் தூத்துக்குடி மாவட்டம் திருச்செந்தூரில் பிறந்தவர். தற்போது சென்னையில் வசித்து வரும் இவர் மதுரா குழும நிறுவனங்களின் தலைவராக உள்ளார். தமிழ்நாடு இயல் இசை நாடக மன்றம் வழங்கும் கலைமாமணி விருது பெற்ற  இவர் “வீ. கே. டி. பாலன்” என்கிற பெயரால் அறியப்படுகிறார்.

## படைப்புகள்

*பொதிகைத் தொலைக்காட்சியில் ஒளிபரப்பப்பட்ட “வெளிச்சத்தின் மறுபக்கம்” எனும் விழிப்புணர்வுத் தொலைக்காட்சித் தொடரை  ஆறு ஆண்டுகள் இயக்கியுள்ளார்..மக்கள் தொலைக்காட்சியில் இவரது நெறியாளுகையில் ”இவர்கள்” எனும் தொடர் ஒளிபரப்பாகிறது.
*“சொல்லத்துடிக்குது  மனசு” என்ற புத்தகத்தை இவர் எழுதியுள்ளார்.
* தமிழ்நாடு மற்றும் கேரளா ஆகிய சுற்றுலா வழிகாட்டி நூல்கள் இவரால் தொகுக்கப்பட்டுள்ளன.

## சிறப்புகள்

* இணையத்தில் ஆங்கில மொழிக்கு அடுத்தபடியாக தமிழ் மொழியில் முதன் முதலாக "தமிழ்க்குரல்" எனும் இணைய வானொலியை 2001 ஆம் ஆண்டு ஜூலை 15 ம் தேதி ஆரம்பித்தார்.
* மதுரா வெல்கம் என்னும் தமிழ்நாடு சுற்றுலா கையேட்டின் ஆசிரியராக உள்ளார். இந்தச் சுற்றுலா வழிகாட்டி நூல் மூன்று மாதங்களுக்கொரு முறை தொடர்ந்து வெளியிடப்பட்டு வருகின்றது.

## மேற்கோள்கள்

## வெளி இணைப்புகள்
* வாழ்க்கை வரலாறு (ஆங்கிலம்) 

பகுப்பு:1954 பிறப்புகள்
பகுப்பு:2024 இறப்புகள்
தாலின்

thumb|தாலின் - பழைய நகரம்

**தாலின்** (), எஸ்தோனியாவின் தலைநகரமும் மிகப்பெரிய நகரமும் ஆகும். இது பின்லாந்து வளைகுடாவில் நாட்டின் மேற்குக் கரையில் ஹெல்சிங்கியிலிருந்து  தெற்காகவும், ஸ்டாக்ஹோமிற்கு கிழக்காகவும் சென் பீட்டர்ஸ்பேர்க்கிற்கு மேற்காகவும் அமைந்துள்ளது. தாலின் பழைய நகரம் யுனெஸ்கோவினால் உலக பாரம்பரியக் களமாக அறிவிக்கப்பட்டுள்ளது. இது 2011ஆம் ஆண்டிற்கான ஐரோப்பியக் கலாச்சாரத் தலைநகரங்களில் ஒன்றாக அறிவிக்கப்பட்டது. பதின்மூன்றாம் நூற்றாண்டிலிருந்து 1920கள் வரையான காலப்பகுதியில் இந்நகரம் **ரேவல்** (Reval) என அறியப்பட்டது.

## மேற்கோள்கள்


பகுப்பு:எசுத்தோனியா
பகுப்பு:ஐரோப்பியத் தலைநகரங்கள்
பகுப்பு:எசுதோனியாவிலுள்ள உலக பாரம்பரியக் களங்கள்
தெய்வப் பாண்டியன்

**தெய்வப் பாண்டியன்** என்பவன் சிலப்பதிகார உரையாசிரியர் அடியார்க்கு நல்லார் காட்டும் கதையில் வரும் ஒரு புராணப் பாண்டியன். அனாகுலன் என்னும் தெய்வப் பாண்டியன் தேரேறி விசும்பில் சென்றபோது திலோத்தமை என்னும் தெய்வமகளைக் கண்டு தேரிலேயே கூடினானாம். அவர்களுக்குப் பிறந்த மகன் சாரகுமாரன். சிலப்பதிகார உரையில் அடியார்க்குநல்லார்  ஐந்து இசைத்தமிழ் நூல்களைக் குறிப்பிடுகிறார். அவற்றில் ஒன்று இசைநுணுக்கம். இது சிகண்டி என்பவரால் சாரகுமாரன் இசை அறிதற்குச் செய்யப்பட்டது. தேவ முனிவராகிய குறுமுனியிடம் (அகத்தியனிடம்) பாடம் கேட்ட மாணாக்கர் 12 பேர். அவர்களில் ஒருவர் சிகண்டி. 

## மேற்கோள்
மு. அருணாசலம், தமிழ் இலக்கிய வரலாறு – பத்தாம் நூற்றாண்டு, 2005

பகுப்பு:தொன்மவியல் பாண்டியர்கள்
பகுப்பு:குமரிக்கண்டம்
நீச்சல்

**நீச்சல்** என்பது நீரினுள் எந்தவித கருவிகளும் இல்லாமல் பக்க உறுப்புகளின் அசைவின் மூலம் மிதந்து, நகரும் செயலாகும். நீச்சல் பழக்கம் புத்துணர்ச்சியையும், சுறுசுறுப்பையும் தருகிறது. குளிப்பதற்கும், மீன்பிடிப்பதற்கும், புத்துணர்ச்சிக்கும், உடற்பயிற்சிக்கும் மற்றும் விளையாட்டாகவும் நீச்சல் பழக்கம் பொதுவாகப் பயன்படுத்தப்படுகிறது.

## வரலாறு
வரலாற்றிற்கு முந்திய காலமான கற்காலம் தொட்டே நீச்சல் கலை மனிதர்களிடம் இருந்ததற்கான ஆதாரங்கள் 7000 ஆண்டுகள் பழமையான குகை ஓவியங்கள் மூலம் காணக்கிடைக்கின்றன. கில்கமெஷ் காப்பியம், இலியட், ஒடிசி மற்றும் விவிலியம் போன்ற எழுத்துப்பூர்வமான சான்றுகள் 2000 கி.மு.விலிருந்து கிடைக்கின்றன. 1538இல் நிக்கோலஸ் வேமன் என்ற ஜெர்மனியரார் முதல் நீச்சல் புத்தகம் வெளியிடப்பட்டது. 1800களில் ஐரோப்பாவில் நீச்சல்கலையை விளையாட்டாக பயன்படுத்த தொடங்கினார்கள். 1896இல் ஏதென்ஸ் நகரில் நடந்த முதலாம் கோடைக்கால ஒலிம்பிக் போட்டியில் நீச்சற் போட்டிகளும் சேர்க்கப்பட்டது. 1908ல் பன்னாட்டு நீச்சல் கூட்டமைப்பு தொடங்கப்பட்டது. பிற்காலத்தில் பல வடிவங்களில் நீச்சல் கலை மேம்படுத்தப்பட்டது. திருக்குறளில் கடவுள் வாழ்த்து அதிகாரத்தில் குறிக்கப்படும் வினைகளின் ஒன்று நீச்சல் ஆகும்.

## மேற்கோள்கள்

பகுப்பு:நீச்சல்
பகுப்பு:இயங்குபடம் உள்ள கட்டுரைகள்
கூகுள் ரீடர்

**கூகிள் ரீடர்** என்பது ஆட்டம் மற்றும் ஆர்எஸ்எஸ் வடிவ கோப்புகளைப் படிக்கும், இணையம் சார்ந்த செய்தித் திரட்டியாகும். 2005 அக்டோபர் 7ல் கூகிள் நிறுவனத்தால் கூகிள் ஆய்வகத்தில்(Google Labs) அறிமுகம் செய்யப்பட்டு, 2007 செப்டம்பர் 17ல் பயன்பாட்டு மென்பொருளாக தரமுயர்த்தப்பட்டது.

## செயல்பாடு
கூகிள் ரீடர் ஒரு தகவல் தொகுப்பான் போல பல இணையதளங்களின் புதிய செய்திகளை ஒரே இடத்தில் தொகுத்துத் தருகிறது. இதனை பயன்படுத்தும் பயனர் தனக்கு வேண்டிய இணைய தளங்களின் செய்தியோடைகளை(feeds) இந்த கூகிள் ரீடரில் ஒரு முறை பதிந்துகொள்ள வெண்டும். அந்த செய்தியோடைகள் ஆட்டம் அல்லது ஆர்எஸ்எஸ் வடிவத்திலோ இருக்கலாம். மேற்கூறிய இணையதளங்களில் புதிய செய்திகள் வெளிவரும் போது அவற்றின் செய்தியோடைகளும் முடுக்கம் பெற்று கூகிள் ரீடரில் அது பிரதிபலிக்கும். கூகிள் ரீடரில் உள்ள தெளிந்த தொழிற்நுட்பத்தால் ஒவ்வொரு இணையதளங்களும் தனித்தனியே பட்டியலிட்டு அவற்றின் செய்திகளைப் படிக்கும் விதத்தில் வடிவமைக்கப்பட்டுள்ளது.

## பயன்பாடு
*கூகிள் ரீடர் மூலம் பல இணையதளங்களுக்குச் சென்று படிக்காமல் ஒரேயிடத்திலிருந்து படிக்கலாம். 
*ஓ.பி.எம்.எல் வடிவ கோப்புகளின் மூலம் அதிகமான இணைய தளங்களை எளிதாக இதில் பதிந்து கொள்ளலாம். 
*படித்த செய்திகளையும் படிக்காத செய்திகளையும் எளிதில் வேற்றுமைபடுத்தி திறனாக பயனடையலாம். 
*தட்டச்சுப்பலகையின் குறுக்கு பட்டன்களும்(keyboard shortcuts) இதற்கு உண்டு

## மேற்கோள்கள்
 

## வெளியிணைப்புகள்
*கூகிள் ரீடர் தெரிந்தும் தெரியாததும்-1
*கூகிள் ரீடர் தெரிந்தும் தெரியாததும்-2

பகுப்பு:கூகுள்
செங்கால் நாரை

**செங்கால் நாரை** (*Ciconia ciconia* - White Stork)  நாரை (சிகோனிடே) குடும்பத்தைச் சேர்ந்த ஓர் நீர் இறங்கு பறவை ஆகும். இது வெண்ணிற சிறகுத் தொகுதியையும் கருநிற இறகினையும் உடையது; நீண்ட செந்நிற கால்களும் செந்நிற அலகும் இப்பறவையை எளிதில் இனங்காண உதவும். 100-இலிருந்து 115 செ.மீ வரை இதன் உயரம் இருக்கும்.

## பரவல்
செங்கால் நாரைகள் இனப்பெருக்கம் செய்யுமிடங்களின் பரவல் 80 மே.-லிருந்து 500 கி. வரையும் 320 தெ.-லிருந்து 600 வ. வரையிலான பகுதிகளாகும். இதனடிப்படையில் இவற்றை ஐரோப்பியத் தொகை, ஆப்பிரிக்கத் தொகை, ஆசியத் தொகை என வகைப்படுத்தலாம்.

சதுப்பு நிலங்கள், களிமண் நிலங்கள், நீர்நிலை கூடிய திறந்தவெளிகள் இவையே இந்நாரைகளின் விருப்பமான இருப்பிடங்களாகும். மனிதர்கள் வாழ்விடங்களுக்கருகிலும் இவை கூடு கட்டி இனப்பெருக்கம் செய்கின்றன.

ஐரோப்பியர்கள் இந்த நாரை தான் குழந்தையைக் கொண்டு வரும் பறவை என நம்புகின்றனர். அங்கே, முக்கியமாக ஆலந்து, போலந்து ஆகிய நாடுகளில் செங்கால் நாரை மக்களுக்கு நெருங்கிய பறவைகளில் ஒன்று. வீட்டு மாடியில், குறிப்பாக, புகைபோக்கியில் கூடு கட்டினால்  அது நல்லது என்று கருதுகின்றனர்.  அதைப் பாதுகாக்க  வீட்டுக்காரருக்கு அரசு ஒரு ஊக்கத்தொகை கொடுக்கின்றது.  மனிதரின்  அருகாமைக்கு இவை நன்கு பழகியிருக்கின்றன.

## வலசை
பனிப்பொழிவில் தரை பனியால் மூடப்படும் போது  இவை கூட்டம் கூட்டமாக வலசை போக ஆரம்பிக்கின்றன. சில கூட்டம்  ஆப்பிரிக்காவிற்குச் செல்கின்றன. வேறு சில இந்தியா நோக்கிப் பயணிக்கின்றன. அவற்றில் பெரும்பான்மை (எண்ணிக்கையில் குறைந்த அளவே) மராட்டிய, கருநாடகப் பகுதிகளை வந்தடைகின்றன; தமிழ்நாட்டிற்கு இவை மிக அரிதாகவே வருகின்றன. (தாராபுரம் கீரனூரில் 1987-இலும் வேலூரிலும் செங்கால் நாரைகள் பதிவு செய்யப்பட்டுள்ளன). 
ஸ்பெயின், போர்ச்சுகல் நாடுகளில் உள்ள செங்கால் நாரைகள் அங்குள்ள குப்பைக் கூளங்களில் ஆண்டு முழுவதும் உணவு கிடைப்பதால் வலசை போவதை நிறுத்தி விட்டனவா என்று 2013இல் மேற்கொள்ளப்பட்ட ஓர் ஆய்வு வினவுகிறது.

## உணவு
பூச்சிகள் (வெட்டுக்கிளி, தத்துக்கிளி), தவளை/தேரை, தலைப்பிரட்டைகள், மீன், கொறி விலங்குகள், பாம்பு, ஊர்வன, மண்புழு, சிப்பிகள் ஆகியவை செங்கால் நாரைகளின் உணவுப் பட்டியலாகும்.

### உண்ணும் முறை
அலகினைத் தரைநோக்கி உள்ளவாறு வைத்தபடியே கம்பீரமாக நடந்து செல்லும் இந்நாரை. இரையைக் கண்டவுடன் தன் தலையை சற்று பின்னிழுத்து பிறகு வேகமாக முன்னே அலகைச் செலுத்தி தன் இரையைப் பிடிக்கும்.

## கலைச்சொற்கள்
* சிறகுத் தொகுதி = plumage | வலசை போதல் = migration  
* இனப்பெருக்கம் = breeding | வளையம் பொருத்துதல் = ringing 
* தொகை = population | சதுப்பு நிலம் = marshy land
* நீர் இறங்கு பறவை = wading bird

## மேற்கோள்கள்


பகுப்பு:நாரைகள்
பகுப்பு:ஐரோப்பியப் பறவைகள்
பகுப்பு:தமிழ்நாட்டில் காணப்படும் பறவைகள்
மலேசிய சீனர்

**மலேசியச் சீனர் ** (*Malaysian Chinese*, பகாசா மலேசியா: *கௌம் சீனா மலேசியா*; ), அல்லது **சீன மலேசியர்** என்பவர்கள் சீன மரபுவழி மலேசியர்கள் ஆவர். இவர்களில் பெரும்பான்மையானவர்கள் இங்கு முதல் நூற்றாண்டிலிருந்து இருபதாம் நூற்றாண்டு வரை குடியேறிய ஹான் சீனர்களின் சந்ததிகளாவர். 2010 நிலவரப்படி இவர்கள் மலேசிய மக்கள்தொகையில் 24.6% ஆகும்.

மலேசியச் சீனர்கள் நன்கு வளர்ச்சியடைந்த நடுத்தர மக்கள் இனமாவர். மலேசியாவின் படித்த வகுப்பினரில் இவர்களது விழுக்காடு கூடுதலாக உள்ளது. மலேசியாவின் தொழில் மற்றும் வணிகத்தில் பெரும் செல்வாக்கு மிக்கவர்களாக உள்ளனர். மலேசியப் பொருளாதாரத்தில் 60% இவர்களது கட்டுப்பாட்டில் உள்ளது. நாட்டின் வருமானவரியில் 90% இவர்களது பங்காக உள்ளது.

## மேற்கோள்கள்
பரதசேனாபதியம்

**பரதசேனாபதியம்** என்பது இசைத்தமிழ் இலக்கண நூல்களில் ஒன்று. இதன் ஆசிரியர் ஆதிவாயிலார். இந்த நூல் இப்போது கிடைக்கவில்லை.

அடியார்க்கு நல்லார் தமது சிலப்பதிகார உரையில் இதனைக் குறிப்பிடுகிறார்.

இவர் குறிப்பிடும் 5 இலக்கண நூல்கள் இசைத்தமிழ் இலக்கணமும், நாடகத்தமிழ் இலக்கணமும் கூறுபவை.
;அவை
# இசைநுணுக்கம்
# இந்திரகாளியம்
# பஞ்சமரபு
# பரதசேனாபதியம்
# நாடகத்தமிழ்நூல்
## அடிக்குறிப்பு

பகுப்பு:தமிழ் இலக்கண நூல்கள்
பகுப்பு:சங்க இலக்கிய தமிழிசை ஆதாரங்கள்
தமிழ்த் திரைப்படங்களின் பட்டியல், 2012

2012 ஆம் ஆண்டில் வெளிவந்த தமிழ்த் திரைப்படங்கள் அகர வரிசையில் இங்கு பட்டியலிடப்படுகின்றன.

# 3
# 18 வயசு
# அகிலன்
# அசைவம்
# அட்டகத்தி 
# அடுத்தது
# அணில்
# அதிசய உலகம் 
# அம்புலி 
# அம்மாவின் கைபேசி
# அமிர்தயோகம்
# அரவான்
# அவன் அப்படித்தான் 
# அறியான்
# அன்புள்ள மான்விழியே
# அனுஷ்தானா
# அஜந்தா
# அஸ்தமனம்
# ஆச்சரியங்கள்
# ஆசாமி
# ஆதி நாராயணா
# ஆயிரம் முத்தங்களுடன் தேன்மொழி
# ஆரோகணம் 
# இதயம் திரையரங்கம்
# இருவன்
# இனி அவன் 
# இஷ்டம்
# உடும்பன்
# உருமி
# ஊ ல ல லா
# எப்படி மனசுக்குள் வந்தாய்
# ஏதோ செய்தாய் என்னை
# ஒத்தக்குதிரை
# ஒத்த வீடு 
# ஒரு கல் ஒரு கண்ணாடி 
# ஒரு நடிகையின் வாக்குமூலம்
# ஒரு மழை நான்கு சாரல்
# கண்டதும் காணதாதும்
# கண்டு பிடிச்சிட்டேன்
# கந்தா
# கலகலப்பு 
# கழுகு
# கள்ளப் பருந்து
# காசி குப்பம்
# காதல் பாதை
# காதல் பிசாசே
# காதலில் சொதப்புவது எப்படி
# காந்தம்
# கிருஷ்ணவேணி பஞ்சாலை 
# கும்கி
# கை
# கொஞ்சும் மைனாக்களே
# கொண்டான் கொடுத்தான்
# கொலைகாரன்
# கொள்ளைக்காரன்
# கோயம்பேடு பேருந்து நிலையம் 
# கோழி கூவுது
# சக்கரவர்த்தி திருமகன் 
# சகுனி
# சங்கர் ஊர் ராஜபாளையம்
# சட்டம் இருட்டறை
# சாட்டை 
# சாருலதா 
# சுந்தர பாண்டியன்
# சுழல்
# சுன் சுன் தாத்தா
# சூர்யா நகரம்
# சூழ்நிலை
# செங்காத்து பூமியிலே
# செம்பட்டை
# சேட்டைத்தனம்
# சேவற்கொடி
# சௌந்தர்யா
# தடையறத் தாக்க 
# தாண்டவம் 
# திருத்தணி
# துப்பாக்கி
# தூதுவன்
# தேனி மாவட்டம் 
# தோனி 
# நடுவுல கொஞ்சம் பக்கத்த காணோம்
# நண்டு பாஸ்கர்
# நண்பன்
# நந்தா நந்திதா 
# நாங்க
# நான் 
# நான் ஈ 
# நீ தானே என் பொன்வசந்தம் 
# நீர்ப்பறவை 
# நெல்லை சந்திப்பு
# பச்சை என்கிற காத்து
# படம் பார்த்து கதை சொல்லு
# பத்திரமா பாத்துக்கிங்க
# பரமகுரு
# பனித்துளி
# பாகன்
# பாண்டி ஒலிபெருக்கி நிலையம் 
# பாரசீக மன்னன் 
# பாரி
# பாளையங்கோட்டை
# பில்லா 2 
# பீட்சா
# புதிய காவியம்
# புதுமுகங்கள் தேவை
# பூவாம்பட்டி
# பெருமான்
# பேச்சியக்கா மருமகன்
# பொல்லாங்கு
# போடா போடி
# போர்க்கொடி 10ஏஎம் வகுப்பு
# மகன்
# மதுபான கடை
# மதுவும் மைதிலியும்
# மழைக்காலம்
# மயங்கினேன் தயங்கினேன் 
# மயிலு
# மறுபடியும் ஒரு காதல்
# மன்னாரு
# மனம் கொத்திப் பறவை 
# மாசி
# மாட்டுத்தாவணி
# மாலைப் பொழுதின் மயக்கத்திலே
# மாற்றான் 
# மிரட்டல்
# மீராவுடன் கிருஷ்ணா 
# முகமூடி 
# முதல்வர் மகாத்மா 
# முப்பொழுதும் உன் கற்பனைகள் 
# முரட்டு காளை 
# மெரினா 
# மேதை
# மை
# மைலு
# யுகம்
# யாருக்கு தெரியும்
# ராட்டினம் 
# லீலை
# லொள்ளு தாதா பராக் பராக் 
# வழக்கு எண் 18/9 
# வாச்சாத்தி
# வாலிபன் சுற்றும் உலகம் 
# விண்மீன்கள்
# விருதுநகர் சந்திப்பு
# விளையாடவா
# வேட்டை
# வௌவால் பசங்க
# ஸ்ரீராம கிருஷ்ண தரிசனம்

## மேற்கோள்கள்

## வெளி இணைப்புகள்
* 2012 தமிழ்த் திரைப்படங்கள் 

 
 

பகுப்பு:தமிழ்த் திரைப்படங்களின் பட்டியல்கள்
தமிழில் கூத்தநூல்கள்

**கூத்தநூல்கள்** என்பன முத்தமிழில் நாடகத் தமிழ் சார்ந்த நூல்கள். தொல்காப்பியர் தமிழை எழுத்து, சொல், பொருள் என மொழிநோக்கில் பகுத்துக் கண்டார். பிற்காலத்தில் இம்மூன்றையும் இயல்தமிழ் என்றனர். இதனுடன் இசைத்தமிழ், நாடகத்தமிழ் ஆகியவற்றைச் சேர்த்து முத்தமிழ் என்றனர். நாடகம் என்பது கூத்து.

கூத்தானது பாடலின் இசைக்கேற்ப ஆடி, பாடலின் பொருளை மெய்ப்பாட்டால் புலப்படுத்துவது. நாடகம் என்பது கதையோட்டத்துடன் கூடிய கூத்து.
* இயல்தமிழ் புலவர்களால் வளர்ந்தது. 
* ஏனைய இரண்டும் பாணர்களால் வளர்ந்தன. 

இசைக்கருவியில் பண்ணப்படுவது பண். 
பண்ணிசையுடன் பாடுவர் பாணர். 
பண்ணிசை பொருந்த ஆடுபவர் பொருநர். 
பாடற்பொருளை மெய்படுத்திக் காட்டி ஆடுபவர் விறலியர். 
கதைப்பாட்டுடன் ஆடுபவர் கூத்தர். 

;அடியார்க்கு நல்லார் குறிப்பிடும் கூத்தநூல்கள் 
# கூத்தநூல்
# இசைநுணுக்கம்
# இந்திரகாளியம்
# பஞ்சமரபு
# பரதசேனாபதியம்
# நாடகத்தமிழ்நூல்
## அடிக்குறிப்பு

பகுப்பு:சங்க இலக்கிய தமிழிசை ஆதாரங்கள்
பகுப்பு:கூத்து
சிறந்த அசைவூட்டத் திரைப்படத்திற்கான அகாதமி விருது

***சிறந்த அசைவூட்டத் திரைப்படத்திற்கான அகாதமி விருது*** 2001 ஆம் வருடத்திலிருந்து வழங்கப்படுகின்றது. ஒரு வருடத்தில் வெளிவந்த மிகச் சிறந்த அசைவூட்டத் திரைப்படத்திற்கே வழங்கப்படுகின்றது.

## விருதை வென்ற படங்கள்
### 2000கள்
* 2001 - செரெக்
* 2002 - ஸ்பிரிட்டட் அவே
* 2003 - பைண்டிங் நீமோ
* 2004 - த இன்கிரேடிபில்ஸ்
* 2005 - வால்லேஸ் அண்ட் கிராமிட்: த கர்ஸ் ஆப் த வேர்-ராப்பிட்
* 2006 - ஹாப்பி ஃபீட்
* 2007 - ராட்டட்டூயி
* 2008 - வால்-இ
* 2009 - அப்

### 2010கள்
* 2010 - டாய் ஸ்டோரி 3
* 2011 - ரங்கோ
* 2012 - பிரேவ்
* 2013 - பிரோசன்
* 2014 - பிக் ஹீரோ 6
* 2015 - இன்சைட் அவுட்

## மேற்கோள்கள்


## வெளி இணைப்புகள்
* Oscars.org (official Academy site)
* Oscar.com (official ceremony promotional site)
* Academy Awards Database - AMPAS  
* Best Animated Picture Submissions for 2011 Oscars

பகுப்பு:அகாதமி விருதுகள்
எஸ். பி. முத்துக்குமரன்

thumb|200px|எஸ். பி. முத்துக்குமரன்
**எஸ். பி. முத்துக்குமரன்** (சூன் 16, 1968 - ஏப்ரல் 1, 2012) ஒரு தமிழக அரசியல்வாதி. இவர் 2011ல் தமிழ்நாடு சட்டமன்றத்திற்கு புதுக்கோட்டை சட்டமன்றத் தொகுதியிலிருந்து இந்திய பொதுவுடமைக் கட்சியின் சார்பாக தேர்ந்தெடுக்கப்பட்டார்.

## வாழ்க்கைக் குறிப்பு
முத்துக்குமரன் புதுக்கோட்டை மாவட்டம், கறம்பக்குடி அருகே உள்ள நெடுவாசல் கிராமத்தில் வேளாண்மைக் குடும்பத்தில் சி. பழனிவேல் - முல்லையம்மாள் தம்பதிக்கு ஒரே மகனாகப் பிறந்தார். பள்ளிப் படிப்பை சொந்த ஊரிலும், கல்லூரிப் படிப்பை புதுகை மாமன்னர் கல்லூரியிலும் முடித்தார். 
## அரசியலில்
கல்லூரிப் பருவத்தில் மாணவர் பேரவைத் தேர்தலில் வென்று, தனது அரசியல் வாழ்க்கையைத் தொடங்கினார். இடதுசாரி இயக்கக் கொள்கைகளால் ஈர்க்கப்பட்டு, இந்திய கம்யூனிஸ்ட் கட்சியில் சேர்ந்து கொண்டார். கட்சியின் பல்வேறு பொறுப்புகளில் பணியாற்றிய அவர், 2009-ம் ஆண்டு கட்சியின் புதுக்கோட்டை மாவட்டச் செயலராகப் பொறுப்பேற்றார். 2011 சட்டப்பேரவைத் தேர்தலில் அதிமுக கூட்டணி சார்பில் போட்டியிட்டு, திமுக வேட்பாளரைவிட, சுமார் 2 ஆயிரம் வாக்குகள் அதிகம் பெற்று வெற்றி பெற்றார்.

## மறைவு
முத்துக்குமரன் தனது 44வது அகவையில் 01.04.2012 அன்று சொக்கநாதபட்டியில் இடம்பெற்ற சாலை விபத்தில் காலமானார். இவருக்கு மனைவி, ஒரு மகன், மற்றும் ஒரு மகள் உள்ளனர்.

## மேற்கோள்கள்

பகுப்பு:2012 இறப்புகள்
பகுப்பு:1968 பிறப்புகள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
டாய் ஸ்டோரி 3 (திரைப்படம்)

***டாய் ஸ்டோரி 3 (Toy Story 3)*** 2010 இல் வெளியான அமெரிக்க முக்கோண அசைவூட்டத் திரைப்படமாகும். டார்லா ஆண்டர்சன் ஆல் தயாரிக்கப்பட்டு லீ அங்க்கிரிச் ஆல் இயக்கப்பட்டது. டாம் ஹாங்க்ஸ், டிம் ஆல்லன், ஜோன் குசாக், நெட் பெட்டி, டான் ரிக்கில்ஸ், மைக்கேல் கீட்டன், வால்லஸ் ஷான், ஜான் ராட்சென்பர்க்கர், பிளேக் கிளார்க், எஸ்டேல் ஹாரிஸ், ஜோடி பென்சன் ஆகியோர் குரல் கொடுத்துள்ளனர். இத்திரைப்படம் ஐந்து அகாதமி விருதுகளுக்கு தேர்ந்தெடுக்கப்பட்டது. சிறந்த அசைவூட்டத் திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது. சிறந்த தழுவிய திரைக்கதைக்கான அகாதமி விருதிற்கு பரிந்துரைக்கப்பட்ட முதல் பிக்சார் திரைப்படமும் இதுவே.

இப்படம் டாய் ஸ்டோரி மற்றும் டாய் ஸ்டோரி 2 ஆகிய திரைப்படங்களின் தொடர்ச்சியாக வெளிவந்தது.

## விருதுகள்
### [[அகாதமி விருதுகள்]]
#### வென்றவை
* சிறந்த அசைவூட்டத் திரைப்படத்திற்கான அகாதமி விருது
* சிறந்த அசல் பாட்டிற்கான அகாதமி விருது

#### பரிந்துரைக்கப்பட்டவை
* சிறந்த திரைப்படத்திற்கான அகாதமி விருது
* சிறந்த இசை இயக்கத்திற்கான அகாதமி விருது
* சிறந்த தழுவிய திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* Pixar website 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2010 திரைப்படங்கள்
பகுப்பு:இயக்கமூட்டப்பெற்ற திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அமெரிக்கத் திரைப்படங்கள்
குற்றம்

**குற்றம்** என்பது விதிகளையோ அல்லது சட்டத்தையோ மீறி செய்யப்படும் செயலாகும்.  இத்தகைய செயல் அதிகாரத்தில் உள்ளவர்களால் தண்டனைக்கு (சட்ட மன்றம் போன்ற அமைப்புகளால்) உட்படுத்தப்படலாம். அல்லது எச்சரிக்கை விடுக்கப்படலாம். குற்றத்திற்கான வரையறை வெவ்வேறு (மாநில, தேசிய, சர்வதேச) இடம், வெவ்வேறு காலகட்டத்தைப்பொறுத்து ஒவ்வொறு தனிமனித சமுதாயத்துக்கும் மாறுபடலாம். ஒவ்வொறு குற்றமும் சட்டமீறலாகும்; ஆனால் ஒவ்வொறு சட்டமீறலும் குற்றமாக வேண்டிய அவசியமில்லை.

## வகைகள்

குற்றங்களின் பின்வரும் வகைகளாக பிரிக்கப்பட்டுள்ளன அல்லது பயன்படுத்தப்பட்டு வருகின்றன:

* தனி நபருக்கு எதிரான குற்றம்
* வன்முறை தொடர்பான குற்றம்
* பாலியல் வன்முறை தொடர்பான குற்றம்
* சொத்து தொடர்பான குற்றம்

ஆராய்ச்சியாளர்கள் பயன்படுத்தும் பின்வரும் வகைகளாக குற்றங்கள்:

* மோசடி மற்றும் ஆள்மாராட்டம்
* துப்பாக்கி மற்றும் ஆயுதங்கள் மூலமாக தாக்குதல் 
* மத்திய அல்லது மாநில அரசுக்கு எதிரான குற்றம் / அரசியல் குற்றங்கள் 
* தீங்கு விளைவிக்கும் அல்லது ஆபத்து விளைவிக்கும் போதைப் பொருட்களை கடத்துதல்
* மதம் மற்றும் பொது வழிபாட்டு எதிரான குற்றம்
* பொது நீதி / பொது நீதி நிர்வாகத்திற்கு எதிரான குற்றம்
* பொது ஒழுங்குமீறல்
* வணிகம், நிதி சந்தைகள் போன்றவற்றில் 
* பொது ஒழுக்கம் மற்றும் பொது கொள்கை எதிரான குற்றம்
* மோட்டார் வாகன குற்றங்கள்
* சதி, அடுத்தவரை குற்றம் செய்ய தூண்டுதல் மற்றும் குற்றம் செய்ய முயற்சி செய்தல் உள்ளிட்டவையாகும்.

## இவற்றையும் பார்க்க
* போர் குற்றம்
* கொலை
* இனப்படுகொலை

பகுப்பு:குற்றங்கள்
பகுப்பு:குற்றவியல் சட்டம்

## மேற்கோள்கள்
தி இன்கிரெடிபில்ஸ்

***த இன்கிரெடிபில்ஸ் (The Incredibles)*** 2004 இல் வெளியான அமெரிக்க அசைவூட்டத் திரைப்படமாகும். ஜான் வால்கர், ஜான் லாஸ்சீட்டர் ஆகியோரால் தயாரிக்கப்பட்டு பிராடு பர்டு ஆல் இயக்கப்பட்டது. கிரேய்கு நெல்சன், ஹாலி ஹண்டர், சாரா வோவெல், ஸ்பென்சர் பாக்ஸ், ஜேசன் லீ, சாமுவேல் ஜாக்சன், எலிசபெத் பென, பிராடு பர்ட் ஆகியோர் குரல் கொடுத்து நடித்துள்ளனர். இத்திரைப்படம் நான்கு அகாதமி விருதுகளுக்கு தேர்ந்தெடுக்கப்பட்டது. சிறந்த அசைவூட்டத் திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
* சிறந்த அசைவூட்டத் திரைப்படத்திற்கான அகாதமி விருது
* சிறந்த இசை இயக்கத்திற்கான அகாதமி விருது

#### பரிந்துரைக்கப்பட்டவை
* சிறந்த இசைக்கான அகாதமி விருது
* சிறந்த அசல் திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* 
* 

பகுப்பு:ஆங்கிலத் திரைப்படங்கள்
பகுப்பு:2004 திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
சிக்கிளீனர்

**சிக்கிளீனர்** (*CCleaner*) என்பது பிரிபார்ம் என்ற நிறுவனத்தால் தயாரிக்கப்பட்ட பயன்பாட்டு மென்பொருளாகும். சிகிளீனரைப் பயன்படுத்துவதன் மூலம் தேவையற்ற கோப்புகளையும் தவறான விண்டோசுப் பதிவகப் பதிவுகளையும் நீக்க முடியும்.

## வசதிகள்
சிகிளீனரானது, இன்டர்நெட் எக்ஸ்புளோரர், விண்டோசுத் துருவி, ஃபயர் ஃபாக்சு, சபாரி, கூகிள் குரோம், அடோப் அக்ரோபேட், அடோப் போட்டோசாப், அடோப் ரீடர், கூகுள் எர்த், மெக்காபி நச்சுநிரல்தடுப்பி, மைக்ரோசாப்ட் விசுவல் ஸ்டுடியோ, மைக்ரோசாப்ட் ஆபிஸ் பிக்சர் மனேஜர், நீரோ பர்னிங் ரோம், மைக்ரோசாப்ட் ஆபிஸ், பிட்டொரன்ட், கூகிள் டாக், இன்டர்நெட் டவுன்லோட் மனேஜர், இசுகைப், சன் ஜாவா, யுடொரன்ட், அடோப் ஃப்ளாஷ் ப்ளேயர், கே. எம். பிளேயர், மேக்ரோமீடியா ஷாக்வேவ், வி. எல். சி. ஊடக இயக்கி, வின் ஆம்ப், விண்டோசு மீடியா பிளேயர், வின்ரேர், மைக்ரோசாப்ட் மனேஜ்மென்ட் கன்சோல், மைக்ரோசாப்ட் பெயின்ட் முதலிய மென்பொருட்களால் உருவாக்கப்படும் தேவையற்ற தற்காலிகக் கோப்புகளை அழிப்பதற்கு உதவுகின்றது.

சிகிளீனரின் மூலம் மென்பொருள்களை நீக்கவும் முடியும்.

## மேற்கோள்கள்

பகுப்பு:பயன்பாட்டு மென்பொருள்
பூமிபுத்திரா (மலேசியா)

***பூமிபுத்திரா*** (*Bumiputra*) என்பது மலேசியாவில்  பரவலாகப் பயன்படுத்தப்படும் மலேசியத் தீவுக்கூட்டங்களில் வாழும் மலாய் மக்களைக் குறிக்கும் ஓர்  மலாய் சொல்லாகும். சமசுகிருத வேர்கொண்ட இந்தச்  சொல்லின் பொருள் *மண்ணின் மைந்தர்* என்பதாகும்.  

1970களில் மலேசிய அரசு  *பூமிபுத்திரா*க்களுக்கு வாய்ப்புகளை கூட்டும்விதமாக (பொதுக்கல்வியில் இட ஒதுக்கீடு உட்பட) பல கொள்கைகளை வகுத்தது. இது 1969ஆம் ஆண்டில் ஏற்பட்ட 13 மேயில் மலேசிய சீனர்களின் மீது நடந்த வன்முறைகளை அடுத்து இன வேறுபாடுகளை சமன்படுத்த இந்தக் கொள்கைகள் கடைபிடிக்கப்பட்டன.   இந்தக் கொள்கைகளால் குறிப்பிடத்தக்க மாற்றங்கள் நிகழ்ந்து நகரப்புறங்களில் மலாய் நடுத்தர மக்களின் எண்ணிக்கை உயர்ந்துள்ளது.  ஆனால் சிற்றூர்ப் பகுதிகளில் வறுமையை ஒழிப்பதில் இவை வெற்றி பெறவில்லை. சில ஆய்வாளர்கள் இந்தக் கொள்கைகள் ஒதுக்கப்பட்ட மலேசிய சீனர் மற்றும் மலேசிய இந்தியர் சமூகங்களில் கசப்புணர்வை வளர்த்துள்ளதாக கருதுகின்றனர். 

## மேற்கோள்கள்

## வெளி உசாத்துணைகள்
* Indian Community Victim of ‘Bumiputera’ Policy, Observer Research Foundation, By Dilip Lahiri, February 2008 
*The “Allah” case in Malaysia, World Press, By Dr Marranci, January 18, 2010 

பகுப்பு:மலேசிய மக்கள்
யாப் ஆ லோய்

**யாப் ஆ லோய் ** (Yap Ah Loy, சீனம்: ,  14 மார்ச்சு 1837-15 ஏப்ரல் 1885), (பிற பெயர்கள்  **யாப் தேட் லோய்** மற்றும் **யாப் மா லான்**) நவீன கோலாலம்பூரை நிறுவியவராக கருதப்படுகிறார். பத்தொன்பதாம் நூற்றாண்டின் மையப் பகுதியில் கோலாலம்பூரை ஓர் வணிக மற்றும் சுரங்கத்தொழில் நகரமாக இவர் உருமாற்றினார். மலேசிய சீனர் குடியிருப்புகளின் தலைவராக இருந்த யாப் ஆ லோய் கோலாலம்பூரின்  *சீன காப்பிதானாக*  பிரி்த்தானியர்களால் நியமிக்கப்பட்டார்.  இந்த காலத்தில் அவர்   சட்ட சீர்திருத்தங்களையும் புதிய சட்ட முறைமையையும் கொணர்ந்தார். ஆறு பேர் கொண்ட காவல்துறை கொண்டு சட்ட ஒழுங்கை நிலை நாட்டினார். 60 பேர் வரை இருக்கக்கூடிய சிறைச்சாலையைக் கட்டினார். கோலாலம்பூரின் முதல் பாடசாலையையும், பெடலிங் சாலையில் மரவள்ளிக்கிழங்கு ஆலையையும் நிறுவினார்.

இன்று கோலாலம்பூரின் சீனப்பகுதியின் மையத்திலுள்ள சாலை யொன்று இவரது பெயரைக் கொண்டு   'ஜாலன் யாப் ஆ லோய்' (யாப் ஆ லோய் சாலை) வழங்கப்படுகிறது.

## வெளி இணைப்புகள்
* யாப் ஆ லோயின் வரலாறு
* யாப் ஆ லோய் , செஜரா மலேசியா
* த பிகின்னிங் , கோலாலம்பூரின் ஊரக வரலாற்றுக்கு அறிமுகம்
* யாப் ஆ லோய் (葉亞來 1837 முதல் 1885 வரை) , மலாயா/மலேசியாவில் சீனர்கள் (02)

பகுப்பு:1837 பிறப்புகள்
பகுப்பு:1885 இறப்புகள்
பகுப்பு:மலேசியப் பௌத்தர்கள்
பகுப்பு:மலேசிய அரசியல்வாதிகள்
பகுப்பு:மலேசியச் சீனர்
காரைக்கால் அம்மையார் உயர்நிலைப் பள்ளி

**காரைக்கால் அம்மையார் உயர்நிலைப் பள்ளி** 1985ஆம் ஆண்டு காரைக்காலில் பொன்.ஸ்டாலின் மணி, கே.எஸ்.விஜயன், சி.வி.சி.தேசிகன் ஆகியோரை நிறுவனர்களாகக் கொண்டு உருவாக்கப்பட்ட காரைக்கால் அம்மையார் இந்து சமய அறக்கட்டளையின் ஆட்சிக்குட்பட்ட ஒரு உயர்நிலைப்பள்ளி ஆகும்.

தமிழகத்தில் புகழ்பெற்ற ஆதீனங்களில் ஒன்றான தருமபுர ஆதீனத்தின் 25 வது குருமஹா சந்நிதானம் ஸ்ரீலஸ்ரீ சண்முக தேசிக ஞானசம்பந்த பரமாச்சார்ய சுவாமிகள் இக்கல்வி நிறுவனத்திற்கு காரைக்கால் அம்மையாரின் பெயரைச் சூட்டினார். இருபாலரும் பயிலும் வகையில் 32 மாணவ, மாணவியருடன் தொடங்கப்பட்ட இப்பள்ளி தற்போது 1600 மாணவ, மாணவவியருடன் கால் நூற்றாண்டுகளைக் கடந்துள்ளது.

பகுப்பு:புதுச்சேரியிலுள்ள பள்ளிகள்
விவேகா

**விவேகா** (*Viveka*) கலைமாமணி விருதுபெற்ற தமிழ்த் திரையிசைப் பாடலாசிரியர் ஆவார். தமிழ்நாட்டில் திருவண்ணாமலை மாவட்டம் சாத்தனூருக்கு அருகில் உள்ள வேடங்குளம் எனும் கிராமத்தில் பிறந்த இவர் திருவண்ணாமலையிலுள்ள அரசு கலைக்கல்லூரியில் பட்டப்படிப்பை முடித்துவிட்டு சிறிது காலம் பத்திரிக்கையாளராகப் பணியாற்றினார். பின்னர் தமிழ்த் திரையுலகில் பாடலாசிரியராக அறிமுகமானார்.

## திரைப் பாடலாசிரியர்

விவேகா ”நீ வருவாய் என” என்ற படத்தில் “பூங்குயில் பாட்டு பிடிச்சிருக்கா” என்ற பாடலின் மூலம் தமிழ்த் திரையுலகப் பாடலாசிரியராக அறிமுகமானார். தொடர்ந்து பல படங்களில் எழுதி வந்தவருக்கு “கந்தசாமி” எனும் படம் மிகப்பெரிய திருப்பு முனையாக அமைந்தது. அப்படத்தின் அனைத்துப்பாடல்களும் மிகப்பெரிய வெற்றியடைந்ததைத் தொடர்ந்து தமிழின் முன்னணி பாடலாசிரியரானார்.சமீபத்தில் வெளிவந்த ’வேலைக்காரன்’ படத்தில் ”கருத்தவன்லாம் கலீஜாம்” பாடலோடு இரண்டாயிரத்துக்கும் அதிகமான பாடல்கள் எழுதியுள்ளார்

## நூல்கள்
* உயரங்களின் வேர் - கவிதைத் தொகுப்பு.

### பாடல் எழுதியுள்ள படங்களில் சில
* வேதாளம்  
* காஞ்சனா-2
* சிங்கம்
* சிங்கம்-2
* வானத்தைப் போல
* ஆனந்தம்
* உத்தம வில்லன்
* திருவிளையாடல் ஆரம்பம்
* நண்பன்
* துப்பாக்கி
* கந்தசாமி
* சிறுத்தை
* வேட்டைக்காரன்
* அஞ்சான்
* வேலாயுதம்
* கோ
* வீரம்
* ரன்
* ஜில்லா 
* மாற்றான் 
* கண்ணா லட்டு தின்ன ஆசையா
* காஞ்சனா
* என்றென்றும் புன்னகை 
* ராமன் தேடிய சீதை
* ஈரம்
* சமுத்திரம்
* சம்திங் சம்திங் உனக்கும் எனக்கும்
* சந்தோஷ் சுப்பிரமணியம்
* தில்லாலங்கடி
* மன்மதன் அம்பு 
* வில்லு
* காவலன்
* மாசிலாமணி
* ஜி 
* ராட்டினம்
* வேங்கை
* குட்டி 
* தெனாலிராமன் 
* நையாண்டி 
* நீ வருவாய் என
* வின்னர் 
* இவன் வேற மாதிரி
* சகுனி 
* அரவான்
* ரத்த சரித்திரம்
* உனக்காக எல்லாம் உனக்காக
* காதல் சுகமானது
* ஈ
* சிங்கம் புலி
* கச்சேரி ஆரம்பம்
* கந்தக் கோட்டை
* வல்லினம்
* தாஸ்
* பள்ளிக்கூடம்
* சென்னைக் காதல்
* தமிழ்
* ஆயுதம் 
* குபேரன்
* கந்தா கடம்பா கதிர்வேலா 
* அலேக்ஸ் பாண்டியன்
* பரட்டை என்கிற அழகு சுந்தரம்
* 180
* வேலூர் மாவட்டம்
* விண்ணூக்கும் மண்ணூக்கும் 
* காதலுடன்
* வந்தேமாதரம்
* வெடி
* தோரணை 
* யுவன் 
* தம்பிக்கோட்டை 
* சுட்டும் விழிச் சுடரே
* ஸ்ரீ ராஜ ராஜேஸ்வரி
* பிடிச்சிருக்கு
* நெஞ்சைத் தொடு
* நம்பியார்
* நந்தனம்
* நைனா 
* நான் அவன் இல்லை
* மிளகா
* மந்திரப் புன்னகை
* மதிகெட்டான் சாலை
* மாஞ்சா வேலு
* காசேதான் கடவுளடா
* கண்பேசும் வார்த்தைகள்
* கலவரம் 
* கலிங்கா
* காத்தவராயன்
* காதல் டாட் காம்
* இஷ்டம்
* ஆடுபுலி
* இன்பா 
* ஃபைவ் ஸ்டார்
* திக் திக் திக் 
* கேம்பஸ்
* தனுஷ் ஐந்தாம் வகுப்பு
* அரசாட்சி
* அன்புத்தொல்லை 
* வல்லரசு
* அற்புதம்
* சுதேசி
* ஆட்ட நாயகன்
* ஆதி நாராயணா
* அகம் புறம்
* ப்ரியசகி
* அழகிய பாண்டிபுரம்
* பலம்
* பொம்மலாட்டம்
* மற்றும் பல படங்கள்

## விருது
* கலைமாமணி, 2022ஆம் ஆண்டிற்கு 2025-ல் அறிவிப்பு, தமிழ்நாடு இயல் இசை நாடக மன்றம் (தமிழ்நாடு அரசு)

## மேற்கோள்கள்

பகுப்பு:தமிழகக் கவிஞர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:வாழும் மக்கள்
பகுப்பு:தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
மால் ஆப் மைசூர்

**மால் ஆப் மைசூர்** (*Mall of Mysore*) என்பது கர்நாடக மாநிலம் மைசூரிலுள்ள ஒரு பேரங்காடி ஆகும். மைசூரின் முக்கியச் சாலையான எம்.ஜி.சாலையில் இக்கட்டிடம் அமைந்துள்ளது. இக்கட்டிடத்தின் பின்புறம் மைசூரின் சுற்றுலாத்தலமான சாமுண்டி மலை இருக்கிறது. 2,62,000 சதுர அடி பரப்பளவில் இயங்கிக் கொண்டிருக்கும் இந்த வணிகக் கட்டிடத்தில் சத்யம் சினிப்ப்லெக்ஸ், ரிலையன்ஸ் டைம்-அவுட், மாம் & மி போன்ற முக்கியமான வணிக அமைப்புகளின் அலுவலகங்களும் இருக்கின்றன.

## இவற்றையும் பார்க்க
மைசூர்

## வெளி இணைப்புகள்
*http://www.masthmysore.com/business/listings/malls-in-mysore/mall-of-mysore 
*http://www.satyamcineplexes.com 
*http://www.facebook.com/pages/Mall-Of-Mysore/204470412922582

பகுப்பு:கர்நாடக மாநிலம்
பகுப்பு:இந்தியாவில் உள்ள பேரங்காடிகள்
இதயக் குழலிய நோய்

**இதயக் குழலிய நோய் ** (Cardiovascular disease) அல்லது  **இதய நோய் ** (heart disease) என்றவகை நோய்களில் இதயம் அல்லது குருதிக் கலன்களில் (தமனிகள் மற்றும் சிரைகள்) ஏற்படும் நோய்களாகும். இந்தச் சொற்றொடர் மருத்துவ இயலில் (MeSH C14 அல்லது நோய்களின் பன்னாட்டு  புள்ளிவிவர வகைப்பாடு மற்றும் தொடர்புடைய நலச் சிக்கல்கள் 10வது திருத்தம் (ICD10) களில் பயன்படுத்தப்பட்டுள்ளதுபோல) இதயக் குழலிய அமைப்பில் ஏற்படும் எந்த நோய்களைக் குறிப்பிட்டாலும், பெரும்பாலும்  தமனிக்கூழ்மைத் தடிப்பு  மற்றும்/அல்லது உயர் இரத்த அழுத்தம் தொடர்புடைய நோய்களையே குறிப்படப் பயன்படுத்தப்படுகிறது. இந்த நிலைமைகளுக்கான காரணங்கள், செயற்பாடுகள் மற்றும் மருத்துவம் பெரும்பாலும் ஒன்றாக உள்ளன. 

உலகெங்கும் உயிரிழப்புகளுக்குப் பெரிய காரணமாக இதயக் குழலிய நோய்கள் இருக்கின்றன. இருப்பினும் கடந்த இரு பத்தாண்டுகளாக உயர்வருமானம் உள்ள நாடுகளில் இந்நோயால் இறப்பவர் எண்ணிக்கை குறைந்து வருகிறது. அதே நேரம் குறைந்த அல்லது நடுத்தர வருமானம் உள்ள நாடுகளில் இந்த நோயின் வீச்சும் உயிரிழப்பும் மிக விரைவாக கூடி வருகின்றது. காட்டாக, இதயக் குழலிய நோயால் இறப்பவர் விழுக்காடு உயர் வருமான நாடுகளில் 4%ஆக இருக்க பிறநாடுகளில் 42%ஆக உள்ளது. 2008ஆம் ஆண்டில் மட்டும் 17 மில்லியன் மக்கள் இதயக் குழலிய நோய்களால் மரித்துள்ளனர்.  ஒவ்வொரு ஆண்டும் புற்றுநோயால் இறப்பவர்களைவிட கூடுதலான அமெரிக்கர்கள் இதய நோய்களால் இறந்துள்ளனர். பெண்களுக்கு இதயநோய் ஏற்படும் வீதமும் கூடி வருகிறது; மார்பகப் புற்றுநோயை விட கூடிய பெண்கள் இந்நோயால் மரித்துள்ளனர். இளமையில் தமனிக் கூழ்மைத் தடிப்புக்கான  நோயியல் உயிரியல் காரணிகளைக் குறித்த  ஆய்வொன்றில் வளர்சிதை மாற்ற காலத்திலேயே தமனிக் கூழ்மத் தடிப்பு  காணப்படுவதாக அறியப்பட்டுள்ளதால் சிறுவயதிலிருந்தே நோய்த்தடுப்பு முயற்சிகளை மேற்கொள்ளுதல் தேவையாகிறது.

இதய நோய் இருப்பதை உறுதி செய்யும் முன்னரே அதன் அடிப்படையான தமனிக்கூழ்மைத் தடிப்பு பல ஆண்டுகளாக முன்னேறி  மோசமாகி இருக்கும்.  எனவே தமனிக் கூழ்மத் தடிப்பை தடுப்பது குறித்தே  அழுத்தம் கொடுக்கப்படுகிறது; இதற்காக நலவாழ்வு உணவு, உடற்பயிற்சி, புகைப்பழக்கம் கைவிடல் போன்ற வாழ்முறை மாற்றங்களை  மேற்கொள்ளுதலே நல்லது என வற்புறுத்தப்படுகிறது.

## மேற்கோள்கள்


பகுப்பு:இதயக்குழலிய நோய்கள்
மகாத்மா காந்தி (1940 ஆவணப்படம்)

**மாகாத்மா காந்தி** என்ற ஆவணப்படம் 1940 ம் ஆண்டு தமிழ் மொழியில் ஏ. கே. செட்டியார் என்பவரால் வெளியிடப்பட்டது. இதுவே தமிழில் வெளிவந்த முதல் ஆவணப்படம் எனக் கருதப்படுகிறது. மகாத்மா காந்தி பற்றி வெளிவந்த முதல் ஆவணப் படங்களிலும் இதுவும் ஒன்றாகும்.

ஏ. கே. செட்டியாரே  இந்தப் படம் தொடர்பாக செய்திகளைத் திரட்ட இவர் உலகின் பல்வேறு நாடுகளுக்கும் சென்றார். முதலில் 1937 ஆம் ஆண்டில் எஸ். எஸ். சமரியா என்ற கப்பலில் தென்னாபிரிக்கா சென்றார். அதனைத் தொடர்ந்து பல்வேறு நாடுகளுக்கும் பயணம் செய்து பல நாட்டு அரசாங்கங்களிடமிருந்தும் தனியார்களிடம் இருந்தும் காந்தி தொடர்பான படச்சுருள்களைச் சேகரித்தார். சுமார் மூன்று ஆண்டு காலமாக சேகரிக்கப்பட்ட ஆவணங்களை அடிப்படையாக வைத்து 12,000 அடி நீளமான *மகாத்மா காந்தி* படத்தை தமிழில் தயாரித்து வெளியிட்டார். சில நாட்களில் இது தெலுங்கிலும் மொழிமாற்றம் செய்யப்பட்டு வெளியிட்டார். ஆனால் இவ் ஆவணப் படத்தை அப்போதைய பிரித்தானிய அரசுக்கு அஞ்சி திரையரங்குகள் திரையிட முன்வரவில்லை. இப்படம் பின்னர் 1948 இல் சுதந்திர தினத்தன்று புது டில்லியில் இந்தி மொழியில் திரையிடப்பட்டது. பின்னர் ஆகஸ்ட் 23, 1948 இல் தமிழிலும் தெலுங்கிலும் திரையிடப்பட்டன.. இத்திரைப்படத்தின் பிரதிகள் (படிகள்) எதுவுமே இப்போது இல்லை.

செட்டியார் பின்னர் இத்திரைப்படத்தை 1953 ஆம் ஆண்டில் ஆங்கிலத்தில் ஹாலிவுட்டில் தயாரித்து அங்கு வெளியிட்டார். காணாமல் போனதாகக் கருதப்பட்ட இத்திரைப்படத்தின் படியொன்று முனைவர் ஆ. இரா. வேங்கடாசலபதியால் சான் பிரான்சிஸ்கோ மாநிலப் பல்கலைக்கழகத்தில் கண்டுபிடிக்கப்பட்டு ஜனவரி 19, 2006 இல் சென்னையில் காண்பிக்கப்பட்டது.

"Mahatma Gandhi: Twentieth Century Prophet" என்ற இந்த 55 நிமிட திரைப்படத்தில் 1912 ஆம் ஆண்டில் கோபாலகிருஷ்ண கோகலேயின் தென்னாப்பிரிக்கப் பயணம், அங்கு காந்தியுடனான சந்திப்பு, ஜவகர்லால் நேரு சக்கரம் சுற்றும் காட்சி, உப்புச் சத்தியாக்கிரகத்தை முடித்துக் கொண்டு காந்தி தண்டி கடற்கரையில் நீராடும் காட்சி போன்ற அரிய காட்சிகள் இடம்பெற்றுள்ளன.

## மேற்கோள்கள்


## வெளி இணைப்புகள்

பகுப்பு:வரலாற்று தமிழ் ஆவணப்படங்கள்
பகுப்பு:இந்தியத் தமிழ் ஆவணப்படங்கள்
எம். சரோஜா

**எம். சரோஜா** (*M. Saroja*)(பிறப்பு: 1933. இறப்பு: ஏப்ரல் 2, 2012) தென்னிந்தியத் திரைப்பட நடிகை ஆவார். இவர் நகைச்சுவை வேடங்களில் தமது கணவர் கே. ஏ. தங்கவேலுவுடன் 1950 முதல் 1970 வரை பல தமிழ்த் திரைப்படங்களில் நடித்துள்ளார்.

## திரைப்படத்துறை
தன்னுடைய 14ஆம் வயதில் இயக்குநர் கே. சுப்பிரமணியம் அவர்களால் எம். ஜி. ஆருடன் சர்வாதிகாரி (திரைப்படம்) மூலம் திரைத்துறையில் அறிமுகமானார். தமிழ், இந்தி, தெலுங்கு, கன்னடம் ஆகிய மொழிகளில் 300க்கும் மேற்பட்டத் திரைப்படங்களில் நடித்துள்ளார். இவரது குறிப்பிடத்தக்கத் திரைப்படங்களாக கல்யாணப் பரிசு, அறிவாளி, வணங்காமுடி, மருதநாட்டு வீரன், பூலோக ரம்பை , அரசிளங்குமரி, வண்ணக்கிளி, தேன் நிலவு, திருடாதே உள்ளிட்டவை அமைந்தன. இவர் திரைப்படங்கள் மட்டுமின்றி நாடகங்களிலும் நடித்துள்ளார்.

## இல்வாழ்க்கை
நடிகர் கே. ஏ. தங்கவேலுவும் சரோஜாவும் ஜோடியாக 50 படங்களுக்கு மேல் நடித்த பிறகு, 1958ஆம் ஆண்டு காதல் திருமணம் புரிந்தார்.

## மரணம்
சென்னை தியாகராய நகரில் வசித்து வந்த சரோஜா ஏப்ரல் 2, 2012 அன்று தமது 82வது அகவையில் மாரடைப்பால் காலமானார்.

## விருதுகள்
சரோஜா தமிழக அரசின் கலைமாமணி விருதினைப் பெற்றுள்ளார். 2002ஆம் ஆண்டு தமிழக அரசின் திரைப்பட சிறப்பு விருதான சிவாஜி கணேசன் விருதினைப் பெற்றார்.

## மேற்கோள்கள்


பகுப்பு:2012 இறப்புகள்
பகுப்பு:தமிழ்த் திரைப்பட நடிகைகள்
பகுப்பு:தமிழ்ப் பெண் நகைச்சுவையாளர்கள்
பகுப்பு:1933 பிறப்புகள்
தேசிய தாவரவியல் ஆய்வுக் கழகம்

**தேசிய தாவரவியல் ஆய்வுக் கழகம்** (National Botanical Research Institute), லக்னௌவில் உள்ள அறிவியல் மற்றும் தொழிலக ஆய்வு மன்றத்தின் ஒரு ஆய்வுக் கழகமாகும். வகைபிரித்தல் மற்றும் நவீன உயிரியல் சார்ந்த ஆய்வுகளை மேற்கொள்கிறது.

## வரலாறு
முதலில், பேராசிரியர் கலைஸ் நாத் கௌல் உத்தரப் பிரதேசம் அரசின் சார்பாக தேசிய தாவரப் பூங்கா (National Botanical Garden) என்ற பெயரில் இக்கழகத்தினைத் தொடங்கினார். பின்னர் 1953ல் அறிவியல் மற்றும் தொழிலக ஆய்வு மன்றத்தின் தலைமையின் கீழ் கொண்டுவரப்பட்டது. 1978ல் தேசிய தாவரவியல் ஆய்வுக் கழகம் என பெயர் மாற்றப்பட்டது.

## ஆய்வுகள்
தொடக்கத்தில் அடிப்படை தாவரவியல் பிரிவுகளில் ஆய்வுகள் மேற்கொள்ளப்பட்டது. பிறகு, தேசிய நலனுக்கு முன்னுரிமை தந்து செயல்முறை சார்ந்த மற்றும் வளர்ச்சி நோக்கிய ஆய்வுகள் மேற்கொள்ளப்படுகிறது. இக்கழகத்தின் ஆராய்ச்சியின் பலனாக லாஸ் பனோஸ் வரிகட்டா-ஜெயந்தி(Los Banos Variegata-Jayanthi) என்ற புதிய வகை காகிதப்பூ இனம் உருவாக்கப்பட்டது.

## மேற்கோள்கள்


பகுப்பு:இந்திய ஆய்வுக் கழகங்கள்